CELEX: 62007CJ0390
Language: sk
Date: 2009-12-10
Title: Rozsudok Súdneho dvora (tretia komora) z 10. decembra 2009. # Európska komisia proti Spojenému kráľovstvu Veľkej Británie a Severného Írska. # Nesplnenie povinnosti členským štátom - Životné prostredie - Smernica 91/271/EHS - Čistenie komunálnych odpadových vôd - Článok 3 ods. 1 a 2, článok 5 ods. 1 až 3 a 5 a prílohy I a II - Neidentifikovanie citlivých oblastí - Pojem ‚eutrofizácia‘ - Kritériá - Dôkazné bremeno - Relevantný deň na preskúmanie dôkazov - Zavedenie povinností zberu - Zavedenie náročnejšieho čistenia vypúšťaní v citlivých zónach. # Vec C-390/07.

Rozsudok Súdneho dvora (tretia komora) z 10. decembra 2009 – Komisia/Spojené kráľovstvo
      (vec C‑390/07)
      „Nesplnenie povinnosti členským štátom – Životné prostredie – Smernica 91/271/EHS – Čistenie komunálnych odpadových vôd – Článok 3 ods. 1 a 2, článok 5 ods. 1 až 3 a 5 a prílohy I a II – Neidentifikovanie citlivých oblastí – Pojem ‚eutrofizácia‘ – Kritériá – Dôkazné bremeno – Relevantný deň na preskúmanie dôkazov – Zavedenie povinností zberu – Zavedenie náročnejšieho čistenia vypúšťaní v citlivých zónach“
      1.                     Životné prostredie – Čistenie komunálnych odpadových vôd – Smernica 91/271 – Identifikácia oblastí citlivých na eutrofizáciu
            – Eutrofizácia – Pojem (smernica Rady 91/271, článok 2 bod 11 a článok 5 ods. 1) (pozri body 26 – 29, 33 – 38)
      2.                     Životné prostredie – Čistenie komunálnych odpadových vôd – Smernica 91/271 – Identifikácia oblastí citlivých na eutrofizáciu
            – Povinnosť členských štátov zhromaždiť potrebné údaje na túto identifikáciu (články 10 ES, 211 ES a 226 ES; smernica Rady
            91/271, článok 5 ods. 1 a príloha II) (pozri body 32, 39, 42 – 46, 355)
      3.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom [článok 226 ES; smernica Rady 91/271, článok 5 ods. 1, príloha II písm. a)](pozri body
            50 – 63)
      4.                     Životné prostredie – Čistenie komunálnych odpadových vôd – Smernica 91/271 – Náročnejšie čistenie komunálnych odpadových vôd
            pochádzajúcich z aglomerácií s ekvivalentom viac ako 10 000 obyvateľov (smernica Rady 91/271, článok 5 ods. 2, 3 a 5 a príloha
            I bod B) (pozri body 347, 357, bod 1 výroku)
      Predmet
      
         
               Nesplnenie povinnosti členským štátom – Článok 3 ods. 1 a 2, článok 5 ods. 1, 2, 3 a 5 a príloha II smernice Rady 91/271/EHS
                  z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26) – Neidentifikovanie
                  určitých oblastí, ktoré mali byť označené za citlivé z dôvodu eutrofizácie, a nerealizovanie náročnejšieho čistenia vypúšťaných
                  komunálnych odpadových vôd z aglomerácií s ekvivalentom viac ako 10 000 obyvateľov do citlivých oblastí alebo do oblastí,
                  ktoré mali byť identifikované ako citlivé
               
            Výrok
      
         
                  1.
               
               
                  
               
               
                  	Spojené kráľovstvo Veľkej Británie a Severného Írska si tým, že nerealizovalo náročnejšie čistenie vypúšťaných komunálnych
                     odpadových vôd pochádzajúcich z Craigavonu (čističky v Ballynacor a Bullay’s Hill), ako aj z Magherafeltu, nesplnilo povinnosti,
                     ktoré mu vyplývajú z článku 5 ods. 2, 3 a 5 smernice Rady 91/271/EHS z 21. mája 1991 o čistení komunálnych odpadových vôd.
                  
               
            
         
                  2.
               
               
                  
               
               
                  	V zostávajúcej časti sa žaloba zamieta.
               
            
         
                  3.
               
               
                  
               
               
                  	Európska komisia je povinná nahradiť trovy konania Spojeného kráľovstva Veľkej Británie a Severného Írska.
               
            
         
                  4.
               
               
                  
               
               
                  	Portugalská republika znáša svoje vlastné trovy konania.